
שלום רב,

הנדון: בקשת מידע במסגרת חוק חופש המידע – זיהום בחופים

במענה לפנייתך, ובהתאם למידע אשר נמסר לנו ע"י היחידה המקצועית, להלן התייחסותם:

מי הים בחופי הרחצה המוכרזים מנוטרים אחת לשבוע בעונת הרחצה ואחת לחודש בחודשי החורף (מלבד החופים המותרים לרחצה, בהם נמשך הדיגום בתדירות של אחת לשבוע גם בחורף).
דגימות מי- ים ניטלות בחופים ונשלחות למעבדות של משרד הבריאות, על מנת לאתר חיידקים מסוג אנטרוקוק צואתי. קבוצת חיידקים זו משמשת כאינדיקטור להימצאותו של זיהום ממקור צואתי.
בסוף חודש אוגוסט השנה, במהלך ניטור שגרתי בחופי מ.א חוף כרמל,  התקבלו תוצאות חריגות מהתקן המותר ולכן הזהיר משרד הבריאות מרחצה בחופים. במקביל, התבצעו סריקות לאורך החופים על מנת לאתר את מקור הזיהום. במהלך סריקות אלה לא התגלה מקור הזיהום ומשום כך, סביר לשער כי מקור הזיהום בים. 
חופי הרחצה נפתחו לרחצה לציבור, רק לאחר שהתקבלו תוצאות מיקרוביאליות תקינות שהעידו על איכות טובה של מי הים בחופי- הרחצה.
בנוסף להודעות בתקשורת, אזהרות מפני רחצה בחופים וכן הודעות על  התרת רחצה לאחר קבלת תוצאות איכות מים תקינות, מתפרסמות באתר משרד הבריאות ומסומנות על גבי מפת איכות מי הים המתעדכנת באופן שוטף לנוחיות הציבור, מצ"ב קישור:

 http://www.health.gov.il/Subjects/Environmental_Health/bathing_sites/beach/Pages/default.aspx

